15.12.2022
SL
Uradni list Evropske unije
C 476/1
I (Resolucije, priporočila in mnenja)
PRIPOROČILA
SVET PRIPOROČILO SVETA z dne 8. decembra 2022 o dostopu do cenovno dostopne visokokakovostne dolgotrajne oskrbe (2022/C 476/01)
SVET EVROPSKE UNIJE JE –
ob upoštevanju Pogodbe o delovanju Evropske unije in zlasti člena 292 v povezavi s členom 153(1), točka (k), Pogodbe, ob upoštevanju predloga Evropske komisije, ob upoštevanju naslednjega: (1)
Dostopna, cenovno dostopna in visokokakovostna dolgotrajna oskrba ljudem, ki potrebujejo oskrbo, omogoča, da čim dlje ohranijo avtonomijo in živijo dostojno.
Pomaga pri varstvu človekovih pravic, spodbujanju socialnega napredka in solidarnosti med generacijami, boju proti socialni izključenosti in diskriminaciji ter lahko prispeva k ustvarjanju delovnih mest.
(2)
Evropski parlament, Svet in Komisija so novembra 2017 razglasili evropski steber socialnih pravic (1), ki določa 20 načel v podporo dobro delujočim in pravičnim trgom dela ter sistemom socialnega varstva.
Načelo 2 spodbuja enakost spolov s spodbujanjem enakega obravnavanja in enakih možnosti žensk in moških na vseh področjih.
Načelo 9 spodbuja pravico do usklajevanja poklicnega in zasebnega življenja ljudi z obveznostmi oskrbe.
Načelo 10 poudarja pravico delavcev do visoke ravni varovanja zdravja in varnosti pri delu.
Načelo 17 priznava pravico invalidov do vključevanja, zlasti do storitev, ki jim omogočajo udeležbo na trgu dela in v družbi.
Načelo 18 o dolgotrajni oskrbi poudarja, da ima vsakdo pravico do cenovno dostopnih in kakovostnih storitev dolgotrajne oskrbe, zlasti oskrbe na domu in skupnostnih storitev.
(3)
Storitve dolgotrajne oskrbe, ki jih organizirajo javni organi na nacionalni, regionalni ali lokalni ravni, se štejejo predvsem za socialne storitve splošnega pomena, saj imajo jasno socialno funkcijo.
Olajšujejo socialno vključevanje in varujejo temeljne pravice vseh, ki potrebujejo oskrbo, tudi starejših.
(4)
Glede na „Poročilo o dolgotrajni oskrbi: trendi, izzivi in priložnosti v starajoči se družbi“ Evropske komisije in Odbora za socialno zaščito (2) (v nadaljnjem besedilu: Poročilo o dolgotrajni oskrbi za leto 2021), je večina oskrbovalcev žensk.
Vrzel v porazdelitvi dela na področju oskrbe na podlagi spola je eno od ključnih dejavnikov neenakosti med spoloma na trgu dela.
Ženske imajo v povprečju nižje dohodke, tudi pokojnine, in so potencialno
(1) Medinstitucionalna razglasitev evropskega stebra socialnih pravic (UL C 428, 13.12.2017, str. 10).
(2) Evropska komisija, Generalni direktorat za zaposlovanje, socialne zadeve in vključevanje ter Odbor za socialno zaščito, Long-term care report: trends, challenges and opportunities in an ageing society (Poročilo o dolgotrajni oskrbi: trendi, izzivi in priložnosti v starajoči se družbi), Urad za publikacije, 2021.